Noch  dem Idrückliche Usblick simer denn no witer zume alte Schiffswrack und wunderschöne farbige Sandgebilde". Unterwegs hemmer denn au no 2 so schöni Dingos ganz noch gseh!*freu* Witer hemmer uf Fraser au no 3 mol sone Rieseechse gseh..die erst woni gseh ha isch über e Meter lang gsi..drum bini zerscht riesig verschrocke willi gmeint ha es sig es chlises Kroki. Nochdem hemmer denn wider euses Nachtlager ufbaut und Teigware gmacht. I bi mr bim choche uf dem Gasgrilli wie in dr RS vorcho. Mr hän denn wider e  richtig gmüetliche Obe gnosse. Mr hän eusi Zältli ebe grad am Strand ufgstellt, also het me die ganz Nach das schöne Meerrusche grad näbedra gha.